Loe uudisteksti ja tee sellest lühike kokkuvõttev pealkiri eesti keeles. Vasta ainult pealkirjaga.
## Tekst:

Välisliigades mängivatest Eesti võrkpalluritest tegid eelmisel nädalal säravaimad partiid taas Kertu Laak ja Albert Hurt, kes on sel hooajal näidanud suurepäraseid esitusi. Kahe mängija koduklubid teenisid aga väga kaua oodatud võidulisa.
Saksamaal peeti karikavõistluste veerandfinaale, kus Albert Hurt ja Herrsching pidid vastu võtma 1:3 (19:25, 20:25, 25:22, 23:25) kaotuse VfB Friedrichshafenilt ning langesid konkurentsist, vahendab volley.ee. Hurt tegi taaskord korraliku mängu, tuues oma meeskonna parimana 20 punkti (+13). Lisaks peeti ka üks liigamäng, kus saadi 3:1 (25:22 29:27 22:25 25:21) võit Netzhoppersi vastu. Hurdalt selles kohtumises 17 punkti (+9), millega oli eestlasest nurgaründaja taas resultatiivseim. Tabelis on Herrsching 13 punktiga neljas.

Soome meeste meistriliigas läksid omavahel vastamisi kaks eestlasest nurgaründajat. Kodusaalis mänginud Andrus Raadik ja Savo Volley pidid Karli Alliku ja Sastamala Valepa käest vastu võtma 1:3 (19:25 23:25 25:21 18/25) kaotuse. Raadik tõi kaotajate parimana 15 punkti (+7), Allik panustas võitjate ridades 12 punkti (+8). Mõlemad käisid eelmisel nädalal veel platsil. Savo pidi tunnistama Perungan Pojat meeskonna 3:0 (25:18 25:21 26:24) üleolekut, Raadikult 14 punkti (+9). Valepa sai lisaks kirja 3:0 (25:19 25:14 25:17) võidu Karelian Hurmose üle ja seejärel sama vastase vastu 1:3 (25:18, 20:25, 22:25, 21:25) kaotuse. Allik tõi vastavalt 7 (+3) ja 9 (+2) silma. Tabelis on Valepa 26 punktiga teisel ja Savo 15 punktiga seitsmendal positsioonil.

Soome naiste meistriliigas said Avo Keel ja tema juhendatav Arctic Volley 3:2 (18:25 17:25 25:20 25:23 15:13) võidu Puijo Volley vastu. Liigas on Arctic Volley 14 punktiga kuues.

Poola meistriliigas sai kehvade tulemuste tõttu peatreenerit vahetanud Timo Tammemaa tööandja Cerrad Enea Czarni Radom kirja 3:0 (25:21, 25:21, 30:28) võidu Katowice üle. Tammemaa mängis ühe geimi ja skoori ei teinud. Tabelis ollakse 7 punktiga eelviimasel kohal.

Poola esiliiga tipus jätkavad Renee Teppan ja MKS Bedzin said viimati 2:3 (25:27, 22:25, 26:24, 26:24, 13:15) kaotuse liiga liidrilt Mickiewicz Kluczborkilt. Teppan tõi osalise mänguajaga 9 punkti (+4). Tabelis on Bedzin 23 punktiga viiendal positsioonil.

Itaalia naiste esiliigas teenis Liis ja Kadi Kullerkannu koduklubi Cremona Esperia 3:1 (31:29, 19:25, 25:16, 25:14) võidu Lecco naiskonna üle. Mõlemad õed panustasid 12 punktiga. Kristiine Miilen ja Olbia Hermaea said aga 0:3 (15:25, 21:25, 22:25) kaotuse Prescialt, Miilenilt 3 punkti. A-grupis hoiab Esperia 14 punktiga viiendat ja Olbia 11 punktiga seitsmendat kohta. B-grupis sai Eliise Hollase tööandja San´t Elia 2:3 (20:25, 25:15, 19:25, 25:20, 3:15) kaotuse Perugialt, Hollas tõi 9 punkti. Samas grupis kaotas Silvia Pertensi tööandja Messina 0:3 (13:25, 13:25, 15:25) Romale, Pertens vähese mänguajaga skoori ei teinud. Tabelis on Hollase koduklubi 5 punktiga 10. ja Pertensi tööandja 7 punktiga kaheksas.

Itaalia meeste esiliigas said Valentin Kordas ja Motta di Livenza üle pika aja võidurõõmu tunda, saades 3:2 (23:25, 17:25, 25:21, 25:21, 15:8) jagu Lagonegro meeskonnast. Kordase arvele kogunes 16 punkti (+5). Tabelis hoiab Motta di Livenza 5 silmaga viimast kohta.

Belgia kõrgliigas sai võidulisa Märt Tammearu koduklubi Roeselare Knack, saades 3:0 (25:18 25:16 25:18) jagu Achelist. Tammearu tõi 11 punkti (+9). Alex Saaremaa ja Aalsti Lindemans pidid aga tunnistama Axis Guibertini 3:1 (25:22 17:25 25:17 27:25) paremust, Saaremaalt 2 punkti (+2). Tabelis on Roeselare 17 silmaga esimene, Aalst 6 punktiga seitsmes ja Renet Vankeri ning Henri Treiali koduklubi Maaseiki Greenyard 11 punktiga neljas.

Austria meistriliigas sai 3:0 (25:16, 25:18, 25:22) võidu Mihkel Varblase koduklubi Innsbrucki Hypo Tirol, alistades Weizi. Statistika pole saadaval. Stefan Kaibald ja Zadruga Aich/Dob pidid aga Amstettenilt vastu võtma 1:3 (16:25, 25:23, 19:25, 23:25) kaotuse. Kaibald tõi 11 punkti (+1). Tabelis on Hypo Tirol 22 punktiga liidrikohal ja Aich/Dob 15 silmaga kolmas.

Abitreener Märt Pajusalu tööandja Zürichi Volero teenis lõppenud nädalal Šveitsi naiste meistriliigas 0:3 (21:25, 21:25, 24:26) kaotuse Düdingenilt ja on liigas 7 punktiga seitsmes.

Türgi kõrgliigas pidid Kevin Saar ja tema koduklubiks olev Altkema tunnistama Spor Toto meeskonna 3.0 (25:23 25:23 25:22) paremust. Saar panustas Altkema poolel osalise mänguajaga 6 punkti (+1). Liigas hoiab Altkema 8 punktiga 12. kohta.

Tšehhi meistriliiga 13. mänguvoorus said positiivse tulemuse kirja mõlemad seal pallivad eestlased. Martti Juhkami tõi CEZ Karlovarsko 3:0 (25:14 25:17 25:15) võidumängus Ostrava vastu resultatiivseimana 13 punkti (+13). Silver Maar aitas Libereci Dukla samuti 3:0 (25:18 27:25 25:21) võidu Kladno üle. Maari vastuvõtuprotsent oli 10. Tabelis asub Karlovarsko 33 punktiga esikohal ja Liberec 30 punktiga nende seljataga.

Küprose meistriliigas sai Rainer Vassiljevi juhendatav Paphose Pafiakos kirja 0:3 (23:25, 20:25, 15:25) kaotuse Nicosia Omonialt. Kristo Kollo tõi Pafiakose kasuks meeskonna resultatiivseimana 14 punkti (+12). Sidemängija Aleksander Eerma lisas lisaks põhitööle 1 punkti (-2). Markus Uuskari ja Nicosia Apoel pidid tunnistama Famagusta Anorthosise 3:2 (25:19 26:24 18:25 12:25 15:8) paremust, statistika pole saadaval. Tabelis on Nicosia 14 punktiga teine ja Paphos 8 punktiga kuues.

Prantsusmaa meeste meistriliigas pidid Ardo Kreek ja Arago de Sete tunnistama liiga liidri Chaumont´ 3:1 (25/17 21/25 25/16 25/19) paremust, Kreegilt 6 punkti (+3). Tabelis on Sete 12 punktiga kaheksas.

Prantsusmaa naiste meistriliigas sai Kertu Laagi koduklubi RC Cannes viimases mängus 2:3 (25:20 21:25 24:26 25:15 13:15) kaotuse Pays d'Aix Venelles´lt. Laak oli tavapäraselt oma naiskonna parim, tuues seekord 24 punkti (+19). 2:3 (25:22 26:24 17:25 20:25 15:11) kaotuse sai ka Karolina Kibbermanni tööandja Marcq En Baroeul, tunnistades Terville´i Florange´i paremust. Kibbermann ei mänginud. Tabelis Cannes 19 silmaga neljas ja Baroeul 10 punktiga eelviimane.

Prantsusmaa naiste esiliigas olid võidukad Nette Peit ja Quimper Volley29, saades 3:1 (27:25, 25:22, 20:25, 25:17) jagu Rennes´naiskonnast. A-grupis on Quimper Volley 18 punktiga teine.

Rumeenia meistriliigas jäi Robert Viiberi koduklubi Craiova 1:3 (25:17 15:25 27:29 20:25) alla Bukaresti Dünamole. Viiber juhtis oma meeskonna rünnakuid kogu mängu ning tõi lisaks 3 punkti (-1). Keith Pupart aitas Zalau 3:0 (25:11, 25:15, 25:17) võidule Cluj vastu, tuues 10 punkti (+9). Craiova asub tabelis 18 punktiga kolmandal ja Zalau 16 punktiga kuuendal kohal.
## Pealkiri:

user
Võrkpallurid välismaal: Laak ja Hurt särasid taas
assistant